Aschaffenburg - Wikipedia

# Aschaffenburg

### Frå Wikipedia – det frie oppslagsverket

Aschaffenburg
Schloss Johannisburg i Aschaffenburg
Byvåpen | Plassering
| Aschaffenburg
Styresmakter
Land Delstat Regierungsbezirk‎ Landkreis | Tyskland Bayern Unterfranken Kreisfri by
Geografi
Flatevidd - By | 62,57 km²
Innbyggjarar - By (2006) - folketettleik | 69 863 1 117/km²
Koordinatar | 49°58′0″N 9°09′0″E﻿ Koordinatar: 49°58′0″N 9°09′0″E﻿
Høgd over havet | 138 m
Tidssone - Ved sommartid | CET (UTC+1) CEST (UTC+2)
Diverse annan informasjon
Postnummer | 63701–63743
Telefon-retningsnummer | 06021,06028
Bilnummer | AB
Heimeside: www.aschaffenburg.de

Aschaffenburg er ein by i Tyskland i delstaten Bayern med om lag 70 000 innbyggjarar. Byen ligg ved den høgre breidda til Main og ved foten av Spessart. Byen Aschaffenburg er ikkje ein del av landkreisen Aschaffenburg, men er det administrative setet. Han vert òg kalla Tor zum Spessart eller «døra til Spessart». Sjølv om byen i dag ligg i Bayern, reknar dei seg sjølv som ein by av Franken, trass i at byen aldri var ein del av det historiske Franken, men høyrte til erkebipsedømet Mainz.

## [endre] Historie

Dei tidlegaste spora etter menneske i området rundt Aschaffenburg går tilbake til steinalderen. Aschaffenburg, som i mellomalderen vart kalla Ascapha eller Ascaphaburg, var opphavleg ein busetnad for alemannarar. Romerske legionar hadde òg ein leir her, og på ruinane av deira castra bygde den frankiske Major Domus ei borg. St. Boniface reiste eit kapell for St. Martin og grunnla eit benediktinar kloster. Ei steinbru over Main vart bygd av erkebiskop Willigis i 989. Adalbert gav byen fleire privilegiar rundt 1122. I 1292 vart det halde eit kyrkjemøte her, og i 1474, før den som vart halde i Wien, ein Reichstag der konkordatet vart avgjort, stundom kalla Aschaffenburgkonkordatet.

Byen vart hardt råka av trettiårskrigen og vart halde av fleire krigførande makter. I 1842-1849 bygde kong Ludvig I av Bayern ein landstad vest for byen kalla Pompejanum, sidan det var ei etterlikning av huset til Castor og Pollux i Pompeii. I 1866 vann Preussen eit stor siger mot Austerrike i nærleiken av byen under den austerriksk-prøyssiske krigen.

Under den andre verdskrigen vart Aschaffenburg kraftig bombardert av allierte bombefly, inkludert Schloss Johannisburg.

Landkreisein Aschaffenburg hadde eit areal på 1 694 km². Han var ein del av kurfyrstedømet til erkebiskopen Mainz, og i 1803 vart han gjeve over til kanslaren, erkebiskopen Karl von Dalberg. I 1806 vart han annektert av storhertugdømet Frankfurt og i 1814 overført til Bayern.

## [endre] Bakgrunnsstoff

Commons har multimedia som gjeld: Aschaffenburg

- Webkamera frå Aschaffenburg

## [endre] Kjelder

- Denne artikkelen er basert på ei omsetjing av artikkelen Aschaffenburg frå Engelsk Wikipedia .

Henta frå «http://nn.wikipedia.org../../../a/s/c/Aschaffenburg.html»

Kategoriar: Byar i Tyskland | Byar i Bayern

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Català
- Deutsch
- Eesti
- English
- Español
- Esperanto
- Français
- Galego
- Bahasa Indonesia
- Italiano
- Latviešu
- Nederlands
- 日本語
- Polski
- Português
- Română
- Русский
- Shqip
- Simple English
- Suomi
- Türkçe
- Volapük